Wong Kalang utawa suku Kalang akeh kesebar nang pinggiran pegunungan kidul Jawa Tengah, antarane nang daerah Cilacap, Adipala, Gombong, Ambal, Petanahan,Puring, Kebumen, Bagelen nganti daerah Yogyakarta. Umumne uripe wong Kalang kiye teratur lan makmur, akeh keturunane sing dadi wiraswastawan sukses. Masyarakat kelingan maning karo keberadaan wong Kalang kiye dong ana upacara Adat Obong wulan Agustus taun 1990 ganu nang Adipala Cilacap. Sedurunge, upacara kiye terakhir dianakna taun 1955. Miturut salah siji keturunan suku Kalang, upacara kiye butuh biaya mandan akeh ning perlu kanggo ngumpulaken maning keluarga Kalang, sekaligus kanggo manut maring amanat leluhur.